ตอนนี้มีอาการกังวลกังวลทุกๆอย่าง กลัวในหลายๆเรื่องนอนไม่ค่อยหลับ กังวลในสิ่งที่ยังไม่เกิดขึ้นตลอดชอบคิดไปไกลควบคุมความคิดไม่ค่อยอยู่ควรทำยังไงดี กังวลในสิ่งรอบข้างด้วย ไม่อยากอยู่คนเดียวไม่ชอบอยู่เงียบๆชอบคิดมากคิดเยอะ กังวลว่าตัวเองและคนที่รู้จักจะเป็นนู่นเป็นนี่ แล้วช่วงนี้ก็มีอาการหายใจไม่ค่อยอิ่มและนอนไม่หลับ ควรทำยังไงดีค่ะ
สวัสดีค่ะ การวินิจฉัยที่เป็นไปได้เช่น-ภาวะคิดมากในคนทั่วไป-ภาวะวิตกกังวลกับทุกเรื่องโดยไม่มีสาเหตุที่แน่ชัด บางครั้งอาจไม่สามารถระบุสาเหตุของความกังวลได้ ส่งผลให้นอนไม่หลับ ไม่มีสมาธิ และอาจกระทบต่อการใช้ชีวิตประจำวันได้-โรควิตกกังวล ซึ่งจะรุนแรงกว่า 2 ภาวะแรก อาจมีอาการตื่นตระหนก กลัว และไม่สบายใจอยู่ตลอดเวลา ทำให้รบกวนการใช้ชีวิตประจำวันมากแนะนำว่าควรไปพบจิตแพทย์เพื่อประเมินภาวะทางจิตเบื้องต้นถ้ารู้สึกว่าความกังวลที่มีเริ่มส่งผลต่อการใช้ชีวิตประจำวัน หรือเป็นเรื้อรังต่อเนื่องเกิน 2 สัปดาห์โดยไม่ได้มีสาเหตุอะไรชัดเจนว่ากังวลในเรื่องอะไรการรักษาขึ้นกับความรุนแรงของโรค มีทั้งการใช้ยาเพื่อปรับสมดุลเคมีในสมองหรือการทำจิตบำบัดการดูแลตัวเองเบื้องต้น ดูแลสุขภาพทั่วไป พักผ่อนให้เพียงพอ ออกกำลังกายสม่ำเสมอ หาเรื่องที่ชอบทำเพื่อเบี่ยงเบนความสนใจ พูดคุยกับเพื่อนสนิทหรือสมาชิกในครอบครัวที่ไว้ใจได้เกี่ยวกับความวิตกกังวลหรือปัญหาที่มี